Hart van die Huis: 2016
Boek loer: Somme(r) Pret (Wiskunde)
Tuisonderwys moeder Lizelle Rademeyer het 'n oulike reeks boekies saamgestel vir Wiskunde Pret aka Somme(r) Pret.
Die reeks bestaan uit vier boekies: (Informasie geneem uit Lizelle se blog)
Lizelle Rademeyer was so gaaf gewees om Boek 3 aan ons beskikbaar te stel om 'n gevoel te kry van hoe die boek is en wat die kinders daarvan dink. Ek moet egter net bynoem dat my kinders wel bietjie ouer is, maar ek steeds van die aktiwiteite gekies en vir hul gegee om te doen.
Hier is 'n paar voorbeelde uit die boekie.
Wat dink ons van die boekie? Dit is baie goed uiteengesit. Lizelle het ongelooflik baie moeite gedoen met die samestelling van die boekie en aan alles probeer dink wat nuttig en prettig sal wees. Dit bevat ook die nodige instruksie van wat gedoen moet word en ook antwoordbladsye. Die kinders sê dat dit lekker aktiwiteite is.
Die boekie is ideaal om sommer oor die vakansie tyd te gebruik te word of vir ekstra verryking.
Vir meer inligting oor al die boekies, volledige uiteensetting en meer voorbeelde gaan loer gerus op haar blog en ook op haar Facebook bladsy. Jy kan ook die boekies bestel deur 'n e-pos te stuur aan info@lomi.co.za.
Alhoewel die boekies 'n digitale produk is vra ons dat ouers asseblief die Kopiereg sal respekteer en die tyd in ag neem wat Lizelle daaraan spandeer het. Moet dit dus nie vir mekaar aanstuur nie, ondersteun haar en koop jou eie kopie aan.
Neem kennis ek kry geen beloning vir my terugvoering oor die boekies nie, dit is slegs my eie opinie.
Labels: boeke, wiskunde
'n Terug kyk na 2016 en...
Kan julle glo die jaar is so te sê op sy rug. Sjoe watter jaar was dit nie.
Ons het seker nie alles vermag wat ek wou in die skool jaar nie. Met Wiskunde het ons egter so ver verooruit al gewerk dat ek eenvoudig nou net moes stop. Weereens het die kinders fantastiese punte opgelewer.
Dit is ongelooflik om te sien hoe ons kinders groei, nie net in lengte nie, maar hoe hul karakters vorm en hul persoonlikhede verander.
Ek is ongelooflik trots op my kinders. Hulle is fluks, nie net by die huis nie, maar help ook altyd by die kerk. Help skoonmaak, tafels opruim en nog veel meer, sonder om te boe of te ba. Hulle is vriendelik en gee om vir ander. Wat meer kan 'n ma wil hê.
Op 'n persoonlike noot was die jaar baie swaar. Deur baie moeilike tye gegaan, maar God het ons staande gehou en ons kan net vasklou aan Sy beloftes en Woord.
In die volgende paar weke gaan ek resensies (of aldan my boekloer) plaas oor twee produkte van moeders. Ek gaan ook 'n paar nuwe aflaaibare hulpmiddels plaas wat ek met toestemming vertaal het. Ek gaan ook bietjie terugvoer gee oor 'n ander produk waaroor ons baie gek was en dalk nie so meer. So hou die spasie dop.
Verskietende ster? Dink weer...
Hoe wonderlik is hierdie wêreld van ons darem nie. Maar kyk bietjie na hierdie "verskietende ster" insetsel. Dinge is nie altyd wat ons dink dit is nie.
Labels: Aardrykskunde, Wetenskap
Moet leer altyd pret wees?
Ek moet erken, ons hou daarvan om pret te hê terwyl ons leer. Daar is egter sekere leerareas wat 'n mens net nie verby kan kom en dinge baie meer ernstig moet opneem en ekstra hard werk.
Kyk gerus na Diana Waring se video oor die onderwerp.
Loer ook gerus na die video.
Boekloer: Ensiklopedie van Kennis
Boekloer oor die Ensiklopedie van Kennis - Alles wat jy oor die wêreld wil weet.
Dit is 'n pragtige groot volkleur boek. Dit bestaan uit die volgende afdelings (altesaam 360 bladsye):
Ruimte: Die Heelal, Ruimteverkenning
Aarde: Planeet Aarde, Tektoniese Aarde, Die Aarde se bronne, Weer, Vorming van land, Aarde se Oseane
Natuur: Hoe lewe begin het, Die lewende wêreld, Ongewerweldes, Werweldiere, Geheime van oorlewing
Menslike Liggaam: Basiese Liggaamsfeite, Aandrywing van die liggaam, In beheer, Lewensiklus
Wetenskap: Materie, Kragte, Energie, Elektronika
Geskiedenis: Die Antieke Wêreld, Die Middeleeuse Wêreld, Die Era van Ontdekkings, Die Moderne Wêreld
Dan is daar ook agter in die boek, naslaanbronne en 'n woordelys.
Hieronder is voorbeelde uit die boek om vir julle te wys hoe dit lyk.
Voorbeeld uit die gedeelte oor Soogdiere
Voorbeeld uit die gedeelte van die Skelet
Voorbeeld uit die afdeling oor Materie
Voorbeeld ut die afdeling oor Die Middeleeuse Wêreld
Hierdie boek is geskik vir jonk en oud. Daar is onderwerpe wat baie jong kinders moontlik nie kan verstaan nie. Die boek is baie goed uiteengesit met baie besonderhede.
Die Ensiklopedie van Kennis kan maklik as 'n steunboek gebruik word en nog meer lesse kan om 'n onderwerp uitgewerk word om nog dieper daarin te delf.
Ek beveel die boek hoogs aan vir almal.
Lekker lees en leer.
Bybel Bingo speletjie
Lukas 6:39 - 8:15 Bybel Bingo
Terwyl julle Lukas 6 - 8 vir die kinders voorlees, kan hul 'n prettige Bingo speletjie speel. Dit is ook 'n goeie manier om natuurlik hul begrip te toets en kyk of hul luister. Die speletjie is oorspronklik saamgestel deur Ellen McHenry van die Basement workshop en ek het dit met toestemming vertaal.
Elke speler kry ’n afskrif van die onderstaande prentjies en ’n bladsy met die oop blokkies. Spelers knip die prentjies van mekaar. Indien moontlik lamineer die prentjies en die oop blokkiebord sodat dit herhaaldelik gebruik kan word. Spelers kan met wondergom die prentjies rond en bond op die skoon speelbord plak.
Elke speler moet ook merkers kry waarmee hul keuses kan merk: soos stukkies papier, smarties ens. Indien die blokkies gelamineer was, kan die prentjies afgemerk word met ’n witbord merkpen.
Lees Lukas 6:39 – 8:15 voor. Elke keer wanneer die speler iets hoor wat ooreenstem met die prentjie, word dit afgemerk. Kies ’n beloning van jou keuse vir die wenner.
Labels: aflaai, Bybel, speletjies
Gebruik jul die regte leerstyl?
Watter styl gebruik jy om jou kinders mee te leer en met watter styl leer hulle? Sien die twee kort videos hieronder van Diana Waring se gedagtes hieroor.
Met paasfees om die draai, is winkels oorlaai met paashase en lekkergoed eiers.Ons weet mos wat die werklikheid omtrent Paasfees is!!
Ondertoe is twee videos wat ALMAL moet kyk!
Hier is 'n paar knip en plak aktiwiteite van My little house. 'n 3D papier prentjie, inkleur bladsye, ietsie om te lees (is wel in Engels maar jul kan dit vir die kinders oorvertaal) en papier mannetjies om te bou.
3D Mannetjies (toneel)
Gaan na die bladsy om alles daar af te laai.
Dit is ons verantwoordelikheid as ouers om die werklike paas storie van Jesus lewendig te hou vir ons kinders. Ons en ons kinders moet weet en besef watter groot opoffering gemaak was vir ons.
Kyk gerus na die musiek video Above all van Micheal W. Smith wat dele van Passion of the Christ wys. Dit is ongelooflik hartroerend.
Kan ons werklik begryp waardeur Jesus moes gegaan het. Nie net die fisiese pyn wat hy ervaar het nie, maar oor die pyn om verraai en verloon te gewees het deur die manne wat hom gevolg het.
Indien jul nog nie die film Son of God gekyk het nie, doen julself 'n guns en kyk dit. Dit beeld Jesus se lewe kortliks uit. Hier is 'n kort voorskou van die kruisiging.
Baie mense mag moontlik nie die films kyk of selfs vir hul kinders wys omdat dit so wreeds was. Maar kyk dit! Wys dit vir hulle. Dit het gebeur en dit is wat onvoorwaardlike liefde doen! God het sy enigste Seun gegee sodat ons kan lewe!
Daar is geen groter liefde en genade!
Ek het 'n geruime tyd terug al die IEW (Institute for Excellence in Writing) se SWI (Student Writing Intensive) level b program gekoop.
Ek was bang om dit te gebruik. Ek was bang dit is bo my kinders se vlak en dat ek nie gaan weet waar om te vat en waar om te los nie.
Die waarheid is eintlik dat ek totaal my kinders onderskat het.
'n Paar weke gelede het ek alles bymekaar gekry en vir die kinders elkeen hul stel uitgedruk. Ons het begin deur die video les te kyk waar Andrew Pudewa presies stap vir stap verduidelik wat die kinders moet doen. Dit is asof hul saam met hom in die klas sit.
Tot my verbasing het die kinders sommer dadelik gesnap en dadelik weg gespring met hul werkstukke.
Die eerste les storie doen Mnr Pudewa met hul. Daarna is daar twee addisionele storie stukke wat die ouer met die kind moet doen.
Die lesse word begin deur te leer van kernwoorde wat hul uit die stuk haal. Daarna moet hul kan terug vertel uit hul kernwoorde presies waaroor die stuk gegaan het. Woorde kan geskuif en vervang word, solank die storie of feite dieselfde boodskap oordra. Daarna word twee-twee sinne met mekaar verbind deur 'n 'dress-up' woord. Die kinders skryf dan hul eerste konsep storie. Die volgende dag hersien ons alle foute en skuif woorde rond en dan tik hul dit oor. Die keuse is daar om dit netjies oor te skryf, maar die kinders het gevra om die finale een uit te tik.
Met elke nuwe video les word daar nuwe 'dress-ups' bekend gestel. Hul leer ook meer oor die skryf proses en hoe hul kan verbeter.
Die program beveel aan dat jy ook die TWSS (Teaching Writing Structure and Style) dvd's saam gebruik om die ouer te help met die leer van die hele skryf proses. Ek het die DVD's MAAR dit is moontlik om die SWI lesse te doen sonder die TWSS. Ek persoonlik sien dit as groot waarde, maar dit hang van ouer tot ouer se behoefte af.
In ons persoonlike ervaring dink ek dit is 'n uitstekende program. Die kinders verbaas my elke dag meer en meer. Ons werk elke dag aan die program, party dae bietjie langer as ander. Ons rek 'n les uit oor ongeveer drie tot vier dae.
Wat vir my opvallend is, is dat die kinders altyd gretig is om dit te doen. Ek hoef nie eens te vra nie. Die video aanbieding is baie snaaks, wat dit natuurlik prettig maak. Die kinders dink werklik en verbreed hul woordeskat ongelooflik uit. Dit help ook met begrip. Ek moet net bynoem die speltoetser is nie opgestel op ons rekenaars nie, so hul moet self die woorde kan spel. Ons maak egter nie 'n hele spel les hieruit nie, dit kom apart.
Ek is baie trots oor wat my kinders tot dusver vermag het met die progam.
SWI kom in drie vlakke. A, B en C. Sien asb hul webblad vir meer besonderhede en voorbeelde. Dit kan aangekoop word by IEW direk van oorsee of deur Oikos Ministries hier in Suid Afrika.
Labels: Engels, Kurrikulum, skryfprogram
Sjoe, en so is Januarie maand ook reeds verby. Wat 'n ongelooflike maand was dit nie gewees nie.
Ek moet eerlik terug kyk en sê hierdie was moontlik een van ons beste maande nog ooit gewees. Alles het net reg verloop. Kinders leer soveel meer, nuwe dinge is bekend gestel en hul het totaal en al my verwagtinge oortref.
Ons het begin werk aan ons nuwe Wetenskap studie - The Elements van Ellen McHenry (Basement workshop). Dit is 'n inleiding tot chemie en 'n bekendstelling aan die periodieke tabel ens. Ek sal 'n meer volledige skrywe nog hieroor plaas. Al wat ek net gou daaroor kan sê is wow en al te lekker!
Ons het ook uiteindelik begin met IEW (Institute for Excellene in Writing) se Student Writing Intensive level B skryf program. Ek het dit lank uitgestel en is so bly ons het uiteindelik met dit begin. Ek is in my noppies en die kinders verbaas my elke dag net meer en meer. Ek sal ook 'n meer volledige skrywe hieroor plaas.
Ons is geneig om soms ons kinders te onderskat met werk. Ek is self skuldig daaraan. As 'n mens nie gaan probeer en iets nuuts bekend stel nie, sal hul nie groei en verder ontwikkel nie.
Ek sien uit na die res van die jaar en alles wat ons nuut gaan ontdek
Met die onlangse gesprek in die Tuisonderwys yahoo forum oor kinders wat reeds klaar is met hul skoling, het ek gedink om iets met julle te deel.
Julle weet ek het twee kinders, maar baie weet moontlik nie dat ek ook twee stiefseuns het. Hul is woonagtig by hul ma in Pretoria.
Albei het begin Tuisonderwys in laerskool (dink van graad 4/5 af). Hul ma het hul ingeskryf by 'n formele kurrikulum verskaffer en daar was hul vir baie jare. Die oudste een later in Graad 11 oorgegaan na 'n baie bekende kurrikulum verskaffer en die ander seun toe Graad 10. Dinge het so verloop dat daar oneindige probleme met die verskaffer was, opdragte konsuis nooit ontvang ens. Die oudste het op die einde van die dag Graad 12 gedruip. Hy was reeds baie ouer aangesien hy alreeds tevore ander grade nie geslaag het nie.
Hy het later in verlede jaar (2015) by 'n FET kollege ingeskryf en daar leer hy nou. (Na hy net nie geweet het wat om met sy lewe te doen nie.) (Hy is tans 21)
Die jonger seun (word binnekort 18) het heel jaar verlede jaar (2015) goed gevaar en toe skielik met eksamen alles gedruip, dus nie die jaar gemaak. Hy het egter ook hierdie jaar ingeskryf by dieselfde FET kollege deur wie sy broer leer.
Met die laaste kuier vorige kersfees, het albei seuns vir ons vertel hoe min hul van Tuisonderwys gehou het en dat hul dit NOOIT vir enige iemand sal aanbeveel nie.
Ek het amper van my stoel afgeval. Ek kon nie my ore glo nie. My twee jonger kinders is gek daaroor en floreer en leer ontsaglik baie.
Nou wat is my punt nou eintlik hier.
As jy nuut is, dink mooi voor jul net by 'n plek inskryf omdat dit 'n groot naam het met al die sogenaamde 'bells and whistles'. Dinge is nie altyd soos dit voorkom nie. Doen jou huiswerk. Daar is ander alternatiewe.
Of Tuisonderwys 'n sukses is of nie, het alles te doen met die ouer se betrokkenheid. As jy nie jou kind gaan help en hul leer en die proses saam hul deur gaan nie, gaan jou kind probleme ondervind. Hy/sy gaan dit moontlik haat en natuurlik sukkel.
Ek gesels nou die dag met 'n Tuisonderwys moeder wat vir my vertel sy het nie tyd om vir haar kind goed te doen nie. Ek kon nie help om te wonder nou hoe op des aarde doen hul dan Tuisonderwys? Nou kyk, in alle eerlikheid, as jy wil Tuisonderwys maak jy eenvoudig tyd. Dit is 'n ongelooflike voorreg om dit te kan doen.
Sien jou kind se potensiaal raak en help hul om hul passie te ontwikkel, dit alleen gaan baie deure vir jou kind oopmaak.
Ek hoor graag van jul en jul opinies hieroor.
Indien jul besig is om van Noag en die Ark te leer, is hier 'n eenvoudige knip en plak projek wat kleuters kan doen.
Dit is oorspronklik saamgestel deur Ellen McHenry van die Basement Workshop. Ek het dit kortliks vertaal met toestemming.
Labels: aflaai, Bybel, kleuters